На основу члана 38. став 2. Одлуке о месним заједницама на територији општине Топола („Службени гласник СО Топола“ број 3/2019) и члана 19 Упутства за спровођење изборa за чланове Савета месних заједница („Службени гласник СО Топола“ број 1/2023, 3/2023 и 5/2023)

Комисија за спровођење избора за чланове Савета месних заједница, дана 23.03.2023. године, донела је

**З А К Љ У Ч А К**

1. НАЛАЖЕ СЕ Марку Бркићу, пољопривреднику из Жабара да допуни пријаву кандидата за избор члана савета месне заједнице Жабаре, у року од 48 часова од пријема овог закључка, тако што ће доставити фотокопију или очитану личну карту за себе и за најмање 5 лица која су својим потписом подржала његово кандидовање за члана савета месне заједнице Жабаре.
2. Ако именовани у наведеном року не поступи у складу са овим закључком Комисија за спровођење избора за чланове Савета месних заједница ће донети одлуку о одбијању проглашења предлога кандидата.

**О б р а з л о ж е њ е**

Комисији за спровођење избора за чланове савета месних заједница Марко Бркић је поднео пријаву кандидата за избор члана савета месне заједнице Жабаре, преко писарнице Општинске управе општине Топола која је заведена под бројем 020-286/2023-05-I, дана 22.03.2023. доине.

Чланом 17 став 2 алинеја 3 Упутства за спровођење изборa за чланове Савета месних заједница („Службени гласник СО Топола“ број 1/2023, 3/2023 и 5/2023), прописано је да се уз списак бирача који својим потписима подржавају кандидата, прилажу и очитане или ископиране личне карте лица која подржавају кандидата.

На седници одржаној 22.03.2023. године, Комисија за спровођење избора за чланове савета месних заједница је утврдила да је пријава непотпуна и да кандидат уз пријаву није поднео сву неопходну документацију, то јест, фотокопију или очитану личну карту за себе и за најмање 5 лица лица која га подржавају.

Члана 38. став 2. Одлуке о месним заједницама на територији општине Топола („Службени гласник СО Топола“ број 3/2019) и члана 19 Упутства за спровођење изборa за чланове Савета месних заједница („Службени гласник СО Топола“ број 1/2023, 3/2023 и 5/2023) предвиђено је да када Комисија за спровођење избора утврди да пријава има недостаке који онемогућавају проглашење кандидата, донеће, у року од 24 часа од пријема пријаве Закључак којим се подносиоцу пријаве налаже да у року од 48 часова од часа достављања закључка отклони недостатке.

Обзиром на све наведено, комисија је одлучила као у диспозитиву овог Закључка.

**РЕПУБЛИКА СРБИЈА**

**ОПШТИНА ТОПОЛА**

**КОМИСИЈА ЗА СПРОВОЂЕЊЕ ИЗБОРА**

**ЗА ЧЛАНОВЕ САВЕТА МЕСНИХ ЗАЈЕДНИЦА**

Број: 020-294/2023-05-I

Дана: 23.03.2023. године

Топола

ПРЕДСЕДНИК КОМИСИЈЕ

Софија Радојковић